Royal Exhibition Building

Royal Exhibition Building v Melbourne je výstavná budova pochádzajúca z druhej polovice 19. storočia. Jej výstavba skončila v roku 1880 a v tom istom roku tu bola otvorená Svetová výstava, ktorá trvala do roku 1881. Budova je obklopená záhradami Carlton, ktorých rozloha je 26 hektárov. Podľa architekta Josepha Reeda historizujúca podoba výstavnej haly je inšpirovaná viacerými budovami či stavebnými štýlmi, okrem iného chrámom Santa Maria del Fiore vo Florencii (centrálna kupola), nemeckým novorománskym Rundbogenstil (bočné krídla) či niekoľkými stavbami vo francúzskom Caen a Paríži. Stavba je dodnes využívaná pre rôzne výstavy a ďalšie kultúrne podujatia. V budove sa konalo 9. mája 1901 prvé slávnostné zasadnutie austrálskeho parlamentu a 3. septembra 1901 bola nad kupolou budovy prvýkrát vyvesená novovzniknutá vlajka Austrálie. V roku 2004 bola budova spolu s Carlton Gardens zapísaná na zoznam Svetového dedičstva UNESCO. Galéria Referencie Iné projekty Commons ponúka multimediálne súbory na tému Royal Exhibition Building Externé odkazy World Heritage Places - Royal Exhibition Building and Carlton Gardens [online]. Australian Government - Department of the Environment and Energy, [cit. 2017-01-17]. Dostupné online. (anglicky) Royal Exhibition Building [online]. Museum Victoria, [cit. 2017-01-21]. Dostupné online. Archivované 2017-02-02 z originálu. (anglicky) Zdroj Tento článok je čiastočný alebo úplný preklad článku Královská výstavní budova (Melbourne) na českej Wikipédii.